Energijske vrpce u kristalu

Energijski spektar u izoliranom atomu 


Elektron u pojedinačnom, izoliranom atomu može poprimiti samo neku od određenih energija: može se nalaziti na prvom nivou s energijom E1 na drugom nivou s energijom E2 i tako dalje.  

Energijski spektar za sistem od dva identična atoma


Kada se dva identična atoma približe tada se svaki njihov elektron giba pod utjecajem obaju atoma (tj. pod djelovanju obiju atomskih jezgara i svih ostalih elektrona). Kao posljedica tog međudjelovanja mijenjaju se energije elektrona: umjesto svakog pojedinačnog energijskog niova u izoliranom atomu javljaju se po dva nivoa čije se energije malo razlikuju. Umjesto prvog nivoa u izoliranom atomu s energijom E1 tada se javljaju dva nivoa s energijama E1' i E1''. To su energijski nivoi za elektrone u sistemu dvaju međusobno povezanih atoma. Pri tome je bitno da su ti atomi iste vrste. To znači da svaki elektron u sistemu dvaju međusobno povezanih identičnih atoma ima na raspolaganju dvostruko više energijskih nivoa nego kad je u pojedinačnom, izoliranom atomu. Elektron se može nalaziti na nivou s energijom E1', na nivou s energijom E1'', na nivou s energijom E2'... U sistemu dvaju identičnih atoma i međudjelovanju dolazi do cijepanja svakog energijskog nivoa pojedinačno izoliranog atoma na dva nivoa. 

Energijski spektar za sistem od više identičnih atoma


Kada su zajedno tri identična atoma (tako da međudjeluju), svaki pojedinačni nivo izoliranog atoma cijepa se na tri nivoa. Općenito, ako je zajedno N identičnih nivoa svaki energijski nivo izoliranog atoma cijepa se na N nivoa. 

Energijski spektar čitog kristala


Komad čistog kristala sastoji se od vrlo velikog broja identičnih atoma. U 1 cm3 kristala ima oko N = 1022 atoma. Ti atomi su međudjelovanju. Zato u kristalu umjesto svakog pojedinačnog nivoa izoliranog atoma nastaje izvanredno velik broj N nivoa. Oni su izvanredno blizu jedan drugome, tako da se susjedni nivoi praktički više  ni ne razlikuju. Oni čine gotovo kontinuirani niz.  Svaki takav niz ogromnog broja  izvanredno bliskih nivoa, koji nastaju cijepnjem jednog nivoa u izoliranom atomu naziva se energijska vrpca.  Prema tome  energijski spektar elektrona u kristalu  sastoji se od energijskih vrpci. Elektron u kirstalu  može imati bilo koju energiju unutar vrpci  te kažemo da su te energije dozvoljene. Susjedne energijske vrpce međusobno su odijeljene razmakom u kome nema ni jednog energijskog nivoa. To nazivamo energijski rascjep.  Elektron u kristalu  ne može imati nikakvu energiju koja bi ležala unutar energijskog rascjepa, te kažemo da su te energije zabranjene. 

Valentna i vodljiva vrpca


Najvišu energijsku vrpcu u kojoj su bar neka stanja popunjena elektronima nazivamo valentnom vrpcom.  Najnižu energijsku vrpcu u kojoj su bar neka stanja prazna nazivamo vodljivom vrpcom.  Elektroni u valentnoj vrpci odgovaraju valentnim elektronima izoliranog atoma.  Popunjene vrpce ispod valentne prktički ne pridonose električnoj vodljivosti kristla slično kao što popunjene (zatvorene) elektronske ljuske u atomu nepridonose  kemijskoj aktivnosti  elementa.. Cijepanje jednog nivoa  u međudjelujućim atomima na više nivoa  dobiva se rješavanjem  osnovne jednadžbe kvantne fizike a to je Schr(dingerove jednadžbe. Cijepanje nivoa to jače što je nivo viši. Razlog tome  što je međudjelovanje atoma  više utječe na elektrone na višim nivoima jer su oni slabije vezani u svom atomu i jer se nalaze na periferiji atoma. 

Energijske vrpce u poluvodiču - silicijev kristal kao primjer


Struktura energijskih vrpci poluvodiča je: valentna vrpca  je puna, a vodljiva prazna. Energijski rascjep imeđu vodljive i valentne vrpce  u poluvodičima znatno je manji nego u izlatorima.  On iznosi oko  1eV ili još manje. 

Energijske vrpce silicijeva kristala


Izolirani atom silicija ima 4 valentna elektrona:  dva se nalaze u 3s-nivou i dva u 3p-nivou. Ovakva elektronska konfiguracija slična je kao kod ugljikovih atoma.  Zbog toga je struktura vrpci u silicijevom kristalu slična kao i u dijamantu: u osnovnom stanju (stanju najniže energije) silicijev kristal  ima punovalentnu vrpcu s 4 N elektrona i praznu vodljivu vrpcu s 4 N stanja.  Međutim dok  je u dijamantima razmak (energijski rascjep) između valentne i vodljive vrpce  relativno velik (6eV) u silicijevom kristalu on je znatno manji (1,1eV). Zbog  toga  silicijev kristal po električnim svojstvima razlikuje od izolatora. 

Slobodni elektroni i šupljine u polovodiču


Neutralan razmještaj elektrona ostvaren je u silicijevom kristalu samo kada se on nalazi u osnovnom stnju - stanju najniže energije a to je samo kada mu je temperatura 0 K (apsolutna nula). S porastom temperature raste unutrašnja toplinska energija kristala koja je pretežno u obliku titranja atoma oko ravnotežnih položaja u kristalnoj rešetki.  Pri sobnoj temperaturi srednja vrijednost unutrašnje toplinske enrgije po atomu iznosi 0,03 eV. No, budući da energija titranja statistički raspodjeljena između atoma , jedna mali dio toma ima znatno veću energiju od prosječne npr.  vrlo mali postotak atoma  oko 0,0000001% ima energiju titranja oko 1eV. Recimo da neki atom ima energiju titranja malo veću od 1,1 eV. Tu energiju može pri sudaru preuzeti neki elektron iz pune valntne vrpce, koji se nalazi u energijskom stanju uz gornju granicu valentne vrpce. Pritom on skače u vodljivu  vrpcu, u neko energijsko stanje uz donju granicu te vrpce, preskočivši kroz energijski rascjep od     1,1eV. Tada se kaže da je došlo do toplinskog pobuđenja elektrona iz pune valentne u praznu vodljivu vrpcu.


Pritom u valentnoj ljusci, koja je inače puna, iza tog elektrona ostaje jedno prazno mjesto - u energijskom stanju u kojem se elektron nalazio prije skoka. Takvo prazno mjsto u inače punoj vrpci naziva se šupljina. Toplinskim pobuđenjem jednog elektrona iz valentne vrpce u vodljivu nastaje slobodni elektron u vodljivoj vrpci i šupljina u valentnoj.  Na taj način u silicijevu kristalu nastaje jednaki broj elektrona u vodljivoj vrpci i šupljina u valentnoj.  Taj broj  u siliciju iznosi oko 1013 elektona u vodljivoj vrpci i isti toliki broj šupljina u valentnoj. To je vrlo malo u odnsou na ukupni broj elektrona u valentnoj vrpci    (4 N = 4 x 1022).

Rekombinacija elektrona i šupljina


Slobodni elektron i šupljina nastaju toplinskim pobuđenjem elektrona iz valentne vrpce u vodljivu. No, moguć je i obratni proces. Ako se u valentnoj vrpci nalazi šupljina a u vodljivoj elektron, tada taj elektron može skočiti iz  vodljive vrpce u to prazno stanje u valentnoj vrpci.  Potom više nema  te šupljine u valentnoj vrpci ni tog elektrona u vodljivoj. Uskakivanjem elektrona u šupljinu smanjuje se energija elektrona za iznos koji je jednak razlici energije nivoa u vodljivoj vrpci, iz kojeg je elektron skočio,  i energije nivoa u valentnoj vrpci, na kojem se nalazila šupljina.  Očito je ta energija nešto veća  (ili najmanje jednaka) od širine energijskog rascjepa između valentne i vodljive vrpce. Ona se oslobađa u oboliku topline ili u obliku energije elektromagnetskog zračenja. Ovaj proces  poništavanja  para slobodnog elektrona i šupljine uz oslobađanje energije naziva se  rekombinacija. 

Vođenje struje pomoću elektona u vodljivoj vrpci


Toplinskim pobuđenjem jedan dio elektrona dospijeva u vodljivu vrpcu silicijeva kristala. Oni tad pridonose  električnoj vodljivosti na sličan način kao i elektroni u valentnoj vrpci vodiča.   U poluvodiču, za vođenje električne struje,   koristi se samo mali dio elektrona - oni koji su pobuđeni u vodljivoj vrpci.  


Gustoća slobodnih elektrona u poluvodičima  mnogo je manja nego u vodičima (1013:1022 elektrona). Zbog toga je vodljivost poluvodiča mnogo manja nego vodljivost vodiča.

Ovisnost otpora poluvodiča o temeperaturi


Što je temperatura poluvodiča viša veća je srednja kinetička energija titranja atoma u rešetki.  Zbog toga su intenzivnija toplinska pobuđivanja elektrona iz valentne vrpce u vodljivu. To znači da s porastom temperature raste broj  slobodnih elektrona a time i električna vodljivost. 

Vođenje električne struje pomoću šupljina


Zahvaljujući prisustvu šupljina u valentnoj ljusci, električno polje  izvora može djelovati na elektrone u toj ljusci. Uzmimo neki nivo u valentnoj ljusci na kojem se nalazi šupljina. Tada se jedan elektron iz popunjenog stanja  tik ispod tog nivoa  može malo ubrzati pod djelovanjem električnih polja izvora.  Kinetička energija mu se poveća za mali iznos, upravo toliko da može uskočiti u tu šupljinu. Međutim, time je ostalo ispražnjeno mjesto, tj. šupljina na nivou gdje je ranije bio taj elektron.  Gleda li se pak samo šupljinu ispada da se ona preselila iz jednog stanja više energije u drugo stnje niže energije. Proces se i dalje nastavlja: pod djelovanjem izvora u to novo ispražnjeno stanje  tj. šupljinu uskače jedan drugi elektron,  s nivoa iz slijedećeg susjednog popunjenog stanja, tik ispod nivoa sa šupljinom. Šupljina se pritom  preseli u to stanje još niže energije, itd. Vođenje struje pomoću šupljina odvija se u valentnoj vrpci tako da elektroni skaču redom jedan po jedan  u susjedni  viši energijski nivo na kojem se trenutno nalazi šupljina. Pri svakom skoku poraste energija elektrona, a šupljina se pritom premjesti u stanje niže energije, ili jednostavnije rečeno pri vođenju struje pomoću šupljine, šupljina prelazi korak po korak u stanja  sve niže energije u valentnoj vrpci. 

Energijski spektar N- poluvodiča


Energijski spektar N-poluvodiča se sastoji od energijskih vrpci, slično kao energijski spektar čistog poluvodiča. To je razumljivo budući da je samo izvanredno mali postotak (oko 0,0001% ) silicijevih atoma  zamjenjen atomima donora.  Međutim, zbog prisustva atoma donora, u energijskom spektru N-poluvodiča nalazi se i dodatni energijski nivoi koji se nazivaju donorski nivoi. Oni odgovaraju  slabo vezanom petom valentnom elektronu u atomu donora.  Nalazi se u energijskom rascjpeu između valentne i vodljive vrpce, no sasvim blizu vodljive vrpce. Npr.  za silicijev N-poluvodič dotiran arsenom ti donorski nivoi nalaze se samo 0,05eV ispod dna vodljive vrpce.  To je mali razmak u odnosu na širinu energijskog rascjepa između valentne i voljive vrpce koja u silicijevu kristalu iznosi 1,1eV. 

Razmještaj elektrona u energijskom spektru


U osnovnom stanju N-poluvodiča (koje odgovara temperaturi 0 K) valentna vrpca je puna, a vodljiva prazna. To je kao kod čistog poluvodiča.  Međutim u N - poluvodiču imamo još i slabo vezane donorske elektrone. U osnovnom stanju N-poluvodiča oni se nalaze na donorskim nivoima, no, takvom elektronu treba vrlo mala energija (0,05eV) da bi s donorskog nivoa skočio u vodljivu vrpcu.

Toplinsko pobuđenje donorskih elektrona


S porastom temperature raste energija  titranja atoma u kristalnoj rešetki. Pri sobnoj temperaturi ta energija titranja omogućuje da slabo vezani donorski elektron skoči s donorskog nivoa u vodljivu vrpcu, tj. dolazi do njegovog toplinskog pobuđenja. Na taj način elektron je postao slobodan i naziva se slobodni donorski elektron. On postaje nosilac električne struje kada se na poluvodič priključi izvor električne struje.  S druge strane, na donorskom nivou s kojeg je elektron skočio ostaje prazno mjesto.  No za razliku od šupljina koje nastaju toplinskim pobuđivanjem elektrona iz valentne vrpce u vodljivu ovo prazno mjesto je nepokretno, vezano za svoj atom donor.  Kažemo da je to nepokretna šupljina koja ne može služiti za vođenje električne struje.  Pri sobnoj temperaturi u vodljivoj vrpci pored slobodnih donorskih elektrona nalazi se  i slobodni vlastiti elektron kao kod čistog poluvodiča. Ti slobodni elektroni nastaju  toplinskim pobuđivanjem elektrona iz valentne vrpce, no broj  slobodnih vlastitih elektrona u vodljivoj vrpci očito je mnogo manji od broja slobodnih donorskih elektrona, jer je za njihovo toplinsko pobuđivanje potrebno mnogo više energije. 


Električna vodljivost N-poluvodiča najvećim dijelom nastaje zbog slobodnih donorskih elektrona. 


 Zbog  vrlo male gustoće donorskih atoma oni praktički ne djeluju jedan na drugoga, a budući da vrpce nastaju zbog međudjelovanja identičnih atoma znači da se donorski nivoi ne šire u vrpce. 

Energijski spektar P-poluvodiča


Energijski spektar P-poluvodiča se razlikuje od  energijskog spektra N-poluvodiča time što se u energijskom rascjepu između valentne i vodljive vrpce nalaze akceptorski nivoi umjesto donorski.  To su nivoi u kojima se nalaze nepokretne (vezane) šupljine. Ti nivoi nalaze se sasvim blizu valentne vrpce. U slučaju silicijeva kristala dotiranog indijem, akceptorskih nivoi nalaze se oko 0,05eV iznad vrha valentne vrpce.  U osnovnom stanju P-poluvodiča (tj. na apsolutnoj nuli) valentna vrpca je puna a vodljiva prazna. Na poziciji akceptorskog atoma nalazi se  jedna nepokretna (vezana ) šupljina. Pri sobnoj temperaturi energija titranja toma dovoljno je velika do dođe do pobuđenja elektrona iz pune valentne vrpce u šupljine na akceptorskim nivoima (za to je potrebno svega 0,05eV). Kada neki elektron iz valentne vrpce skoči u vezanu šupljinu na akceptorskom nivou on ostaje vezan za dotični akceptorski atom. On ne može služiti za vođenje struje, jer neposredno iznad tog nivoa je široki energijski rascjep u kojem nema bliskog nivoa na koji bi takav elektron skočio pa se taj elektron ne može ubrzati pod utjecajem električnog polja izvora.  Međutim, na nivou u valentnoj vrpci s kojeg je taj elektron skočio ostalo je prazno mjesto - šupljina.  To je slobodna šupljina slična kao šupljine  u čistom poluvodiču.  Ona postaje  nosilac struje kada se na krajeve P-poluvodiča priključi električni izvor.  Takve šupljine u valentnoj vrpci koje nastaju pri skoku elektrona iz valentne vrpce u prazni akceptorski nivo  nazivaju se akceptorske  šupljine. Pored akceptorskih šupljina u valentnoj vrpci P-poluvodiča pri sobnoj temperaturi nalaze se i šupljine nastale toplinskim pobuđenjem elektrona iz valentne vrpce u vodljivu,  slično kao u čistom poluvodiču. To su vlastite šupljine. No u P-poluvodiču broj akceptorskih šupljina  mnogo je veći od broja vlastitih šupljina. To je posljedica činjenice  da treba mnogo manje energije za stvaranje akceptorske šupljine (0,05eV za silicijev poluvodič dotiran indijem) nego za stvaranje vlastite šupljine (1,1eV). 


Električna vodljivost P-poluvodiča najvećim dijelom nastaje zbog akceptorskih šupljina.

